

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 363-02/22-01/08

URBROJ: 2186-10-01/1-22-01

Vidovec, 09. lipnja 2022.

 Na temelju članka 13. Zakona o grobljima („Narodne novine“ broj 19/98, 50/12 i 89/17) i članka 31. Statuta Općine Vidovec (“Službeni vjesnik Varaždinske županije” br. 20/21), Općinsko vijeće Općine Vidovec na 10. sjednici održanoj dana 09. lipnja 2022. godine, donosi

**ODLUKU**

**o visini i načinu plaćanja naknade kod dodjele grobnog mjesta**

**na starom i novom dijelu groblja u Vidovcu**

**Članak 1.**

Ovom se Odlukom propisuje visina i način plaćanja naknade za dodjelu grobnog mjesta na starom i novom dijelu groblja u Vidovcu, na neodređeno vrijeme.

Grobnim mjestom u smislu ove Odluke smatraju se grobovi i grobnice namijenjeni za ukop umrlih osoba.

**Članak 2.**

Grobno mjesto na groblju u Vidovcu dodjeljuje se na zahtjev osobe koja prijavljuje odnosno naručuje ukop, kao i osobe zainteresirane za budući ukop.

Pravo na dodjelu grobnog mjesta u pravilu imaju osobe čije je stalno prebivalište na području Općine Vidovec.

Osobe koje imaju stalno prebivalište na području naselja Gojanec imaju pravo na dodjelu grobnog mjesta na groblju u Vidovcu ukoliko imaju podmirene sve obveze prema proračunu Općine Vidovec.

**Članak 3.**

Grobno mjesto na neodređeno vrijeme uz naknadu daje na korištenje Uprava groblja i o tome donosi rješenje.

**Članak 4.**

Osnova za obračun naknade za dodjelu grobnog mjesta je parcela grobnog mjesta iskazana u m2 neto površine.

**Članak 5.**

Kod dodjele grobnog mjesta na korištenje na neodređeno vrijeme plaća se naknada kako slijedi:

|  |
| --- |
| **NAKNADA ZA DODJELU GROBNOG MJESTA** **NA GROBLJU U VIDOVCU** |
| **STARI DIO GROBLJA** |  |
| Naknada za dodjelu grobnog mjesta | 210,00 kn/m2 |
| **NOVI DIO GROBLJA** |  |
| Naknada za dodjelu dvostrukog grobnog mjesta sa betonskim okvirom | 1.887,50 kn/m2 |
| Naknada za dodjelu betonirane grobnice | 6.062,50 kn/m2 |

**Članak 6.**

Naknada za dodjelu grobnog mjesta na starom i novom dijelu groblja u Vidovcu plaća se jednokratno, osim naknade za dodjelu betonirane grobnice na novom dijelu groblja, u kojem slučaju se plaćanje može izvršiti u najviše 3 jednaka obroka.

Naknada za dodjelu grobnog mjesta iz prethodnog stavka ovog članka uplaćuje se na žiroračun Općine Vidovec i prihod je proračuna Općine Vidovec.

**Članak 7.**

Ovom Odlukom stavlja se van snage dio Cjenika pogrebnih usluga naziva Naknade za dodjelu grobnog mjesta na koji je dana suglasnost, KLASA: 363-02/18-01/07, URBROJ: 2186/10-02/1-18-12 od 16. travnja 2018. godine.

**Članak 8.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović